POSTUPAK NABAVE ZA OSOBE KOJI NISU OBVEZNICI ZAKONA O JAVNOJ NABAVI (NOJN)

**DOKUMENTACIJA ZA NADMETANJE**

**Naziv projekta:**

Storage of Future – modular, smart cabinet

**Broj ugovora:**

LPP04-013

**Naziv nabave:**

Nabava IT opreme

**Vrsta postupka nabave:**

Otvoreni postupak nabave s namjerom sklapanja ugovora o nabavi robe/usluge

**Evidencijski broj nabave:**

1-2021/IT oprema

Čakovec, studeni 2021.

1. **OPĆI PODACI**
   1. **Podaci o Naručitelju (NOJN-u):**

Naziv naručitelja: **TAGnology društvo s ograničenom odgovornošću za izradu i razvoj sigurnosne i industrijske tehnologije** (u daljnjem tekstu Naručitelj)

Skraćeni naziv: **TAGnology d.o.o.**

Sjedište: **Josipa Kozarca 7, 40 000 Čakovec**

OIB: **40890713649**

Kontakt osoba naručitelja: **Nikola Miličević**

Telefon: **+385 (0)40 395 420**

Telefaks: **+385 (0)40 395 467**

Elektronička pošta: [croatia@tagnology.com](mailto:croatia@tagnology.com)

* 1. **Podaci o osobi zaduženoj za komunikaciju s Ponuditeljima**

Kontakt osoba: **Jurica Kukovec**

Telefon: **+385 (0)91 448 8798**

Telefon: **+385 (0)40 395 420**

Telefaks: **+385 (0)40 395 467**

Elektronička pošta: [j.kukovec@tagnology.com](mailto:j.kukovec@tagnology.com)

Upite i zahtjeve za objašnjenjem i izmjenom dokumentacije za nadmetanje u svezi ovog postupka nabave gospodarski subjekti mogu uputiti na gore navedenu adresu elektroničke pošte.

Komunikacija i svaka druga razmjena informacija između Naručitelja i gospodarskih subjekata može se obavljati na hrvatskom i engleskom jeziku.

Odgovore na sva pitanja, Naručitelj će učiniti dostupnim na isti način kao i Dokumentaciju za

nadmetanje te u rokovima određenima u Dokumentacije za nadmetanje.

* 1. **Nabava se provodi temeljem (pravni temelj):**

1. Programa Europske teritorijalne suradnje 2014.-2020., koje je donijelo Ministarstvo regionalnoga razvoja i fondova Europske unije.
2. B Light Grant projekta kojim se financira suradnja malih i srednjih poduzeća (MSP) na pograničnom području Mađarska - Hrvatska u sklopu Interreg V-A Programa suradnje Mađarska - Hrvatska 2014. - 2020.
   1. **Popis gospodarskih subjekata s kojima je Naručitelj u sukobu interesa temeljen na načelu izbjegavanja sukoba interesa kako je definiran Postupcima nabave:**

* FEMI društvo s ograničenom odgovornošću za trgovinu i usluge
* TAGnology RFID GmbH, Austrija, Broj iz registra: FN 299824 v, Naziv registra: Zemaljski sud za ZRS Graz, Nadležno tijelo: Zemaljski sud za ZRS Graz
  1. **Vrsta postupka nabave i vrsta ugovora**

Naručitelj primjenjuje Otvoreni postupak nabave s namjerom sklapanja ugovora o nabavi robe/usluge.

U sklopu grupa 1, 2, 4 i 5 nabavlja se roba, dok se u sklopu grupe 3 nabavlja usluga.

* 1. **Evidencijski broj nabave**

Evidencijski broj nabave je 1-2021/IT oprema.

* 1. **Procijenjena vrijednost nabave**

Procijenjena vrijednost predmeta nabave: **323.251,95 HRK.**

Procijenjena vrijednost grupa predmeta nabave:

* Grupa 1 Oprema (hardware): **105.946,95 HRK**
* Grupa 2 Software: **112.305,00 HRK**
* Grupa 3 Usluga certificiranja: **60.000,00 HRK**
* Grupa 4 Oprema (laser): **30.000,00 HRK**
* Grupa 5 Software - CAD program: **15.000,00 HRK**
  1. **Dostupnost dokumentacije za nadmetanje**

Poziv na dostavu ponuda i ova Dokumentacija za nadmetanje, zaprimljena pitanja zainteresiranih gospodarskih subjekata i odgovori na pitanja, kao i sve obavijesti o izmjenama i dopunama dokumentacije za nadmetanje, bit će stavljene na raspolaganje gospodarskim subjektima na internetskoj stranici Naručitelja https://www.tagnology.at/en/b-light-project/.

* 1. **Objašnjenja i izmjene dokumentacije** **za nadmetanje**

1. Za vrijeme roka za dostavu ponuda gospodarski subjekti mogu zahtijevati dodatne informacije vezane za dokumentaciju za nadmetanje, a Naručitelj će odgovor staviti na raspolaganje na istim mjestima (medijima) na kojima je objavljena Poziv na dostavu ponuda i Dokumentacija za nadmetanje bez otkrivanja identiteta gospodarskog subjekta.
2. Pod uvjetom da je zahtjev dostavljen pravodobno, Naručitelj je obvezan odgovor staviti na raspolaganje najkasnije tijekom četvrtog (4) dana prije dana u kojem ističe rok za dostavu ponuda.
3. Zahtjev je pravodoban ako je dostavljen Naručitelju najkasnije tijekom šestog (6) dana prije dana u kojem ističe rok za dostavu ponuda.
4. Ako iz bilo kojeg razloga pojašnjenje nije objavljeno najkasnije tijekom četvrtog (4) dana prije isteka roka za dostavu ponuda, Naručitelj je dužan produljiti rok za dostavu ponuda. Produljenje roka biti će razmjerno važnosti pojašnjenja te neće biti kraće od deset (10) dana.
5. Ako Naručitelj za vrijeme roka za dostavu ponuda mijenja dokumentaciju, osigurat će dostupnost izmjena svim zainteresiranim gospodarskim subjektima na istim mjestima (medijima) na kojima je objavljena osnovna Obavijest o nabavi i Dokumentacija za nadmetanje. Produljenje roka biti će razmjerno važnosti pojašnjenja, te neće biti kraće od deset (10) dana.
6. **PODACI O PREDMETU NABAVE**
   1. **Predmet nabave**

Predmet nabave je nabava novih tehnologija – IT opreme sukladno Troškovniku (Prilog IV.) koji je sastavni dio ove Dokumentacije.

U sklopu grupa 1, 2, 4 i 5 nabavlja se roba, dok se u sklopu grupe 3 nabavlja usluga.

Sva ponuđena oprema u sklopu grupe 1 i grupe 4 mora biti nova i nekorištena.

Ponuditelji daju jamstveni rok na najmanje 2 dvije godine od dana isporuke robe (primjenjivo na grupe 1, 2, 4 i 5).

* 1. **Tehničke specifikacije**

Detaljne tehničke specifikacije predmeta nabave sadržane su u Prilogu IV. Troškovniku. Naručitelj može, tijekom pregleda i ocjene ponuda, zatražiti od ponuditelja dostavu odgovarajućih dokaza da ponuđena IT oprema zadovoljava propisane tehničke specifikacije (primjerice: katalog, brošura, tehnički list, izjava proizvođača, prospekt).

* 1. **Opis i oznaka grupa predmeta nabave**

Predmet nabave je podijeljen na grupe:

* Grupa 1: Oprema (hardware)
* Grupa 2: Software
* Grupa 3: Usluga certificiranja
* Grupa 4: Oprema (laser)
* Grupa 5: Software – CAD program.

Ponuditelj može podnijeti ponudu za jednu, više ili sve grupe predmeta nabave.

* 1. **Količina/opseg predmeta nabave**

Količina predmeta nabave specificirana je u Troškovniku koji je sastavni dio ove Dokumentacije za nadmetanje. Iskazana količine su točne.

* 1. **Mjesto isporuke predmeta nabave**

Mjesto isporuke je ured Naručitelja na adresi: Ivanovec, Mihovila Pavleka Miškine 22.

* 1. **Rok isporuke predmeta nabave**

Trajanje ugovora o nabavi je do 31.05.2022. godine. Ugovor o nabavi izvršavat će se sukcesivno. Odabrani ponuditelj obvezuje se isporučiti predmet nabave u maksimalnom roku od 90 danaod dana zaprimanja narudžbenice. Danom isporuke predmeta nabave smatra se dan kad je izvršena dostava te potpisan Zapisnik o preuzimanju opreme.

Ponuditelj i Naručitelj imaju pravo na produženje roka isporuke robe i usluga u sljedećim slučajevima:

– uslijed nastupa više sile,

– uslijed mjera predviđenih aktima javnopravnih tijela.

Pod višom silom podrazumijevaju se prirodni događaji, npr. poplave, požari i sl. ili pak ljudske radnje koje utječu na tijek isporuke robe, kao npr. karantena, iznenadno ograničenje robama bitnim za odvijanje isporuke i sl., a koji događaji se nisu mogli predvidjeti i otkloniti. Ponuditelj i Naručitelj neće u navedenim slučajevima imati međusobnih potraživanja zbog eventualno nastalih troškova uslijed produženja roka isporuke robe osim u slučaju kad su mjere predviđene aktima javnopravnih tijela donesene isključivo zbog krivnje Ponuditelja.

Ponuditelj će Naručitelju platiti penale po tjednoj stopi od 0,5% ukupne vrijednosti ugovora za svaki dan zakašnjenja isporuke robe i usluga u odnosu na utvrđeni rok, ukoliko je do zakašnjenja došlo krivnjom Ponuditelja.

Ukupni iznos penala ne može prekoračiti iznos od 5% od ukupne vrijednosti ugovora.

1. **OBAVEZNI RAZLOZI ISKLJUČENJA PONUDITELJA**

U slučaju zajednice ponuditelja, okolnosti vezane uz razloge isključenja utvrđuju se za svakog

člana zajednice ponuditelja pojedinačno te se dokumenti kojima se dokazuje da ne postoje

razlozi za isključenje moraju dostaviti za svakog člana zajednice ponuditelja.

Sve što se odnosi na razloge za isključenje ponuditelja, odnosit će se i na zajednicu ponuditelja i podugovaratelje te je za svakoga potrebno dostaviti dokumente kojima se dokazuje da ne postoje razlozi za isključenje.

* 1. **Osnove za isključenje gospodarskog subjekta**

Naručitelj će, u bilo kojem trenutku tijekom postupka nabave, isključiti gospodarskog subjekta iz postupka nabave ako utvrdi da je:

3.1.1. gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske, pravomoćnom presudom osuđena za:

a) sudjelovanje u zločinačkoj organizaciji, na temelju

- članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

- članka 333. (udruživanje za počinjenje kaznenih djela), iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

b) korupciju, na temelju

- članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

- članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

c) prijevaru, na temelju

- članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

- članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

d) terorizam ili kaznena djela povezana s terorističkim aktivnostima, na temelju

- članka 97. (terorizam) članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

- članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

e) pranje novca ili financiranje terorizma, na temelju

- članka 98. (financiranje terorizma) i članka 265. (pranje novca) Kaznenog zakona

- članka 279. (pranje novca) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

f) dječji rad ili druge oblike trgovanja ljudima, na temelju

- članka 106. (trgovanje ljudima) Kaznenog zakona

- članka 175. (trgovanje ljudima i ropstvo) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.), ili

3.1.2 gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 1. pod-točaka od a) do f) ovoga stavka i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

3.1.3. Naručitelj će isključiti gospodarskog subjekta iz postupka nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

1. u Republici Hrvatskoj, ako gospodarski subjekt ima poslovni nastan u Republici Hrvatskoj, ili

2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Naručitelj neće isključiti gospodarskog subjekta iz postupka nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

* 1. Nepostojanje razloga za isključenje iz točke 3.1 ove Dokumentacije za nadmetanje ponuditelj ćedokazati:
* **potpisanom izjavom** koju dostavlja s ponudom **(Prilog II Dokumentacije za nadmetanje)**

Naručitelj može u bilo kojem trenutku tijekom postupka nabave zahtijevati od ponuditelja da prije sklapanja ugovora dostavi sljedeće dokaze:

* za točku 3.1.1. i 3.1.2. – izvadak iz kaznene evidencije ili drugog odgovarajućeg registra ili, ako to nije moguće, jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin, kojim se dokazuje da ne postoje navedene osnove za isključenje
* za točku 3.1.3. – potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje navedene osnove za isključenje.
* Ako se gore navedeni dokumenti ne izdaju u državi poslovnog nastana gospodarskog subjekta, oni mogu biti zamijenjeni izjavom osobe ovlaštene za zastupanje.
  1. U slučaju **zajednice** **ponuditelja**, okolnosti vezane uz razloge isključenja utvrđuju se za sve članove zajednice ponuditelja **pojedinačno te traženu izjavu mora potpisati svaki član zajednice ponuditelja.**
  2. U slučaju **podugovaratelja**, okolnosti vezane uz razloge isključenja utvrđuju se za sve podugovaratelje **pojedinačno te traženu izjavu mora potpisati svaki podugovaratelj,** Ukoliko neki od razloga isključenja postoji kod podugovaratelja, Naručitelj će u postupku pregleda ocjene ponuda ili prijava zahtijevati da gospodarski subjekt zamijeni podugovaratelja kod kojeg postoji neki od razloga za isključenje.
  3. Gospodarski subjekt kod kojeg su ostvarene navedene osnove za isključenje iz točke 3.1

može naručitelju dostaviti dokaze o mjerama koje je poduzeo kako bi dokazao svoju pouzdanost bez obzira na postojanje relevantne osnove za isključenje.

Poduzimanje mjera gospodarski subjekt dokazuje:

- plaćanjem naknade štete ili poduzimanjem drugih odgovarajućih mjera u cilju plaćanja naknade štete prouzročene kaznenim djelom ili propustom,

- aktivnom suradnjom s nadležnim istražnim tijelima radi potpunog razjašnjenja činjenica i okolnosti u vezi s kaznenim djelom ili propustom,

- odgovarajućim tehničkim, organizacijskim i kadrovskim mjerama radi sprječavanja daljnjih kaznenih djela ili propusta.

Mjere koje je poduzeo gospodarski subjekt ocjenjuju se uzimajući u obzir težinu i posebne okolnosti kaznenog djela ili propusta te je obvezan obrazložiti razloge prihvaćanja ili neprihvaćanja mjera.

Naručitelj neće isključiti gospodarskog subjekta iz postupka nabave ako je ocijenjeno da su poduzete mjere primjerene. Gospodarski subjekt kojem je pravomoćnom presudom određena zabrana sudjelovanja u postupcima javne nabave ili postupcima davanja koncesija na određeno vrijeme nema pravo korištenja ove mogućnosti do isteka roka zabrane u državi u kojoj je presuda na snazi. Razdoblje isključenja gospodarskog subjekta kod kojeg su ostvarene navedene osnove za isključenje iz postupka nabave je pet godina od dana pravomoćnosti presude, osim ako pravomoćnom presudom nije određeno drukčije.

1. **PONUDA**
   1. **Sadržaj ponude**

Pri izradi ponude, ponuditelj se mora pridržavati zahtjeva i uvjeta iz dokumentacije i svih njenih priloga te ne smije ni na koji način mijenjati i nadopunjavati tekst dokumentacije.

Ponuda mora sadržavati najmanje:

1. popunjeni ponudbeni list (**Prilog I** Dokumentacije za nadmetanje) i **Dodatak 1 –** samou slučaju davanja dijela ugovora podugovarateljima;
2. Izjava o nepostojanju razloga isključenja (**Prilog II** Dokumentacije za nadmetanje - izjavom ponuditelj dokazuje da ne postoje razlozi isključenja iz točke 3. Dokumentacije za nadmetanje);
3. Izjava o solidarnoj odgovornosti zajednice ponuditelja, ako je primjenjivo **(Prilog III);**
4. Popunjeni Troškovnik (**Prilog IV)**.

**NAPOMENA: Popunjeni ponudbeni list se dostavlja za svaku grupu posebno.**

* 1. Ponuda mora biti izrađena u papirnatom obliku, otisnuta ili pisana neizbrisivom tintom, a predaje se u izvorniku. Predaje se jedan original ponude.  
      Ponuda se zajedno s pripadajućom dokumentacijom izrađuje na hrvatskom jeziku i latiničnom pismu.
  2. Cijena ponude izražava se u kunama (HRK), na najviše dvije decimale. Cijena ponude je fiksna i nepromjenjiva tijekom trajanja ugovora o nabavi.
  3. Ponuditelj je u Ponudbenom listu dužan ponuditi, tj. upisati jediničnu cijenu za svaku stavku i ukupnu cijenu bez poreza na dodanu vrijednost (PDV-a). Cijene se iskazuju na dvije decimale.
  4. Ponudbeni list: **U cijenu ponude bez PDV-a moraju biti uračunati svi troškovi i popusti koji su potrebni za izvršenje isporuke robe koja je predmet nabave.**

Ponuditelj je dužan u ponudbenom listu upisati cijenu za svaku stavku, ukupnu cijenu bez poreza na dodanu vrijednost (PDV-a), zatim iznos poreza na dodanu vrijednost (PDV-a) te ukupnu cijenu s porezom na dodanu vrijednost (PDV-om), zaokruženo na dvije decimale.

Ukoliko je riječ o Ponuditelju iz inozemstva, on cijenu svoje ponude treba prikazati samo bez PDV-a, pri čemu na mjesto predviđeno za upis cijene ponude s PDV-om upisuje isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a ostavlja prazno.

* 1. Ponuda se izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova, a ponuditelj mora u sadržaju ponude navesti od koliko se dijelova ponuda sastoji. Ispravci u ponudi moraju biti izrađeni na način da ispravljeni tekst ostane vidljiv (čitak) ili dokaziv. Ispravci moraju uz navod datuma biti potvrđeni potpisom ponuditelja.
  2. Pri izradi ponude ponuditelj se mora pridržavati zahtjeva i uvjeta iz Dokumentacije za nadmetanje te ne smije mijenjati i nadopunjavati tekst Dokumentacije za nadmetanje. Sve troškove izrade ponude snose ponuditelji. Ponuditelji nemaju pravo na bilo kakvu nadoknadu troškova izrade ponude.
  3. Naručitelj zadržava pravo, prije potpisivanja Ugovora, od najpovoljnijeg ponuditelja zatražiti dostavu izvornika ili ovjerenih preslika svih onih dokumenata (potvrde, isprave, izvodi, ovlaštenja i sl.) koji su u ponudi bili dostavljeni u neovjerenoj preslici, a koje izdaju nadležna tijela.

1. **NAČIN DOSTAVE PONUDE**
   1. Ponudu u zatvorenoj omotnici ponuditelj predaje elektroničkom dostavom na e-mail: [croatia@tagnology.com](mailto:croatia@tagnology.com) ili osobno ili preporučenom poštanskom pošiljkom na adresu Naručitelja (TAGnology d.o.o., Mihovila Pavleka Miškine 22, Ivanovec, 40 000 Čakovec), na kojoj mora biti naznačeno:

* na prednjoj strani omotnice:

**Naručitelj (NOJN): TAGnology d.o.o.**

**Adresa: Mihovila Pavleka Miškine 22, Ivanovec, 40 000 Čakovec**

**Evidencijski broj nabave: 1-2021/IT oprema**

**Naziv nabave: Nabava IT opreme**

**„NE OTVARAJ“**

* na poleđini ili u gornjem lijevom kutu omotnice:

**Naziv i adresa ponuditelja/zajednice ponuditelja**

* 1. Ponuditelj samostalno određuje način dostave ponude i sam snosi rizik eventualnog gubitka odnosno nepravovremene dostave ponude. Ako omotnica nije označena u skladu sa zahtjevima iz ove Dokumentacije za nadmetanje, Naručitelj ne preuzima nikakvu odgovornost u slučaju gubitka ili preranog otvaranja ponude.
  2. Ponude i dokumentacija priložena uz ponude ne vraćaju se ponuditeljima.
  3. Alternativne ponude nisu dopuštene.
  4. Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. U tom se slučaju ponude otvaraju obrnutim redoslijedom zaprimanja, a vremenom zaprimanja smatra se dostava posljednje verzije izmjene ponude. Nakon proteka roka za dostavu, ponuda se ne smije mijenjati.
  5. Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju.

1. **DATUM, VRIJEME I MJESTO DOSTAVE PONUDE**

Ponuda mora biti zaprimljena od strane Naručitelja, na adresi iz točke 6.1. ove Dokumentacije, najkasnije do **2.12.2021. godine do 14:00 sati po lokalnom vremenu** bez obzira na način dostave. Otvaranje ponude provest će ovlaštene osobe Naručitelja odmah po isteku roka za dostavu ponuda. Otvaranje ponuda nije javno.

1. **KRITERIJ ZA ODABIR PONUDE**

Kriterij za odabir ponude je **najniža cijena.**

1. **JEZIK I PISMO PONUDE**

Ponuda mora biti izrađena **na hrvatskom jeziku** i latiničnom pismu. U slučaju dostave nekog od dokumenata na drugom jeziku, isti dokument mora biti dostavljen uz priloženi prijevod na hrvatski jezik.

1. **ROK VALJANOSTI PONUDE**

Rok valjanosti ponude mora biti najmanje 30 dana od krajnjeg roka za dostavu ponuda. Naručitelj može po potrebi zatražiti od Ponuditelja primjereno produženje roka valjanosti ponude.

1. **PREGLED I OCJENA PONUDA**
   1. Odbor za nabavu nakon isteka roka za dostavu ponuda pregledava i ocjenjuje sadržaj podnesenih ponuda u odnosu na uvjete iz Dokumentacije za nadmetanje.
   2. U postupku pregleda i ocjene ponuda Naručitelj vrši:

- provjeru sukladnosti ponude s formalnim zahtjevima

- procjenu postojanja razloga isključenja i ispunjenja uvjeta kvalifikacije

- procjenu tehničke i materijalne sukladnosti

- evaluaciju ponuda na temelju prethodno objavljenih kriterija za odabir.

1. **POJAŠNJENJE I UPOTPUNJAVANJE**
   1. Ako podaci ili dokumentacija koju je trebao podnijeti ponuditelj jesu ili se čine

nepotpuni ili pogrešni ili ako nedostaju određeni dokumenti, Naručitelj može tijekom pregleda i ocjene prijava i ponuda zahtijevati od tih ponuditelja da podnesu, dopune, pojasne ili upotpune nužne podatke ili dokumentaciju u primjerenom roku koji ne smije biti kraći od 5 kalendarskih dana.

Podnošenje, dopunjavanje, pojašnjenje ili upotpunjavanje u vezi s dokumentima traženim u svrhu procjene postojanja razloga isključenja i ispunjenja uvjeta kvalifikacije ne smatra se izmjenom ponude.

Naručitelj može pozvati ponuditelje da u roku koji ne smije biti kraći od 5 kalendarskih dana pojasne pojedine elemente ponude u dijelu koji se odnosi na ponuđeni predmet nabave, pri čemu pojašnjenje ne smije rezultirati izmjenom ponude.

Postupanje Naručitelja vezano uz pojašnjenje i upotpunjavanje prijava i ponuda, odnosno zahtjevi i postupanje Naručitelja, moraju biti u skladu s načelima jednakog tretmana i transparentnosti.

1. **ODLUKA O ODABIRU ILI PONIŠTENJU**

Nakon pregleda i ocjene ponuda valjane ponude će se rangirati prema kriteriju za odabir ponude.

Ako dvije ili više valjanih ponuda budu jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

* 1. Naručitelj (NOJN) je obvezan na temelju rezultata pregleda i ocjene prijava ili ponuda odbiti:
* ponudu koja je zaprimljena nakon roka za dostavu,
* ponudu ponuditelja kod kojeg su utvrđeni obvezni razlozi isključenja,
* ponudu koja nije cjelovita,
* ponudu koja je suprotna odredbama Dokumentacije za nadmetanje,
* ponudu u kojoj cijena nije iskazana u apsolutnom iznosu,
* ponudu koja sadrži pogreške, nedostatke odnosno nejasnoće, ako pogreške, nedostaci odnosno nejasnoće nisu ukljonjivi,
* ponudu u kojoj pojašnjenjem ili upotpunjavanjem sukladno ovoj dokumentaciji za nadmetanje nije uklonjena pogreška, nedostatak ili nejasnoća,
* ponudu koja ne ispunjava obvezne tehničke specifikacije određene u Dokumentaciji za nadmetanje,
* ponudu za koju ponuditelj nije pisanim putem prihvatio ispravak računske pogreške,
* ponude ponuditelja koji je dostavio dvije ili više ponuda u kojima je ponuditelj i/ili član zajednice gospodarskih subjekata,
* ponudu koja sadrži štetne odredbe.
  1. NOJN će na osnovu rezultata pregleda i ocjene ponuda, a temeljem kriterija za odabir

ponude, donijeti Odluku o odabiru najpovoljnije ponude.   
Odluka o odabiru najbolje ponude će minimalno sadržavati naziv i adresu odabranog ponuditelja, ukupnu vrijednost odabrane ponude, sa i bez PDV-a te datum donošenja i potpis odgovorne osobe.  
  
Odluka o odabiru ili poništenju će se donijeti u roku od 30 dana od dana isteka roka za dostavu ponuda.

* 1. NOJN će poništiti postupak nabave ako:

- nije pristigla niti jedna ponuda,

- nakon odbijanja ponuda ne preostane nijedna valjana ponuda.

* 1. NOJN može poništiti postupak nabave ako:
* je cijena najpovoljnije ponude veća od osiguranih sredstava za nabavu,

U slučaju poništenja postupka nabave, NOJN donosi Odluku o poništenju u kojoj će minimalno navesti predmet nabave za kojeg se donosi odluka o poništenju, obrazloženje razloga poništenja, rok u kojem će pokrenuti novi postupak za isti ili sličan predmet nabave, ako je primjenjivo te datum donošenja i potpis odgovorne osobe.

* 1. Odmah po donošenju odluke o odabiru/poništenju, Naručitelj će istu s priloženim zapisnikom o otvaranju i ocjenjivanju ponuda dostaviti svim ponuditeljima. Odluka o odabiru/poništenju postaje izvršna istekom dana dostave svim ponuditeljima.

1. **OSTALE ODREDBE**
   1. **Podugovaratelji**

Ako ponuditelj namjerava dati dio ugovora o nabavi u podugovor jednom ili više podugovaratelja, dužan je u ponudi navesti sljedeće podatke:

* naziv ili tvrtku, sjedište, OIB, (ili nacionalni identifikacijski broj prema zemlji sjedišta gospodarskog subjekta, ako je primjenjivo), IBAN/broj računa podugovaratelja
* predmet, količinu, vrijednost podugovora i postotni dio ugovora o nabavi koji se daje u podugovor.

Ako ponuditelj ne dostavi podatke o podugovaratelji, smatra se da će cjelokupni predmet nabave izvršiti samostalno.

* 1. **Zajednica ponuditelja**

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa. Odgovornost ponuditelja iz zajednice ponuditelja je solidarna (Prilog V – Izjava o solidarnoj odgovornosti).

Ponuda zajednice ponuditelja mora sadržavati podatke o svakom članu zajednice ponuditelja, kako je određeno u ponudbenom listu, uz obveznu naznaku člana zajednice ponuditelja broj 1 koji će se nazivati „Ponuditelj“ i bit će ovlašten za komunikaciju s naručiteljem.

Uvjeti kvalifikacije za članove zajednice ponuditelja dokazuju se u skladu s točkom 3. i 4. ove Dokumentacije za nadmetanje.

U zajedničkoj ponudi mora biti navedeno koji će dio ugovora o nabavi (predmet, količina, vrijednost i postotni dio) izvršavati pojedini član zajednice ponuditelja.

Naručitelj neposredno plaća svakom članu zajednice ponuditelja za onaj dio ugovora o nabavi koji je on izvršio, osim ako zajednica ponuditelja ne odredi drugačije.

Ponuditelj koji je samostalno podnio ponudu ne smije istodobno sudjelovati u zajedničkoj ponudi.

* 1. **Rok, način i uvjeti plaćanja**

Plaćanje se vrši sukladno Ugovoru na račun Ponuditelja i članova zajednice gospodarskih subjekata ako je primjenjivo.

Način plaćanja:

* avans u iznosu od 100 % ukupne vrijednosti ugovora u roku od 30 dana od dana izdavanja narudžbenice.

**13.4. Jamstva**

Jamstva se ne traže.

**14. Pouka o pravnom lijeku**

Svaki ponuditelj može podnijeti žalbu.

Žalbu ponuditelj podnosi ako smatra da je njegova ponuda trebala biti odabrana kao najbolja, ali je to onemogućeno zbog postupanja naručitelja protivno odredbama ove Dokumentacije o nadmetanju zbog kojeg je neopravdano isključen iz postupka nabave, njegova je ponuda neopravdano odbijena, ili neopravdano nije odabran kroz postupak ocjene ponuda. Podnositelj mora u žalbi iznijeti sve činjenice na kojima temelji svoje zahtjeve te predložiti dokaze kojima se te činjenice utvrđuju.

Žalbe se podnosi u pisanom obliku u roku 10 dana od dana primitka informacije iz točke 12. ove dokumentacije na adresu naručitelja.

Žalbu će razmotriti zakonski zastupnik/ci Naručitelja te u roku od 10 dana od zaprimanja žalbe donijeti odluku o njezinom prihvaćanju ili odbijanju. U slučaju prihvaćanja žalbe, Odbor za nabavu će poništiti doneseno odluku o odabiru/poništenju te donijeti novu odluku, uvažavajući stav i tumačenje izneseno u odluci zakonskog/ih zastupnika Naručitelja. U slučaju odbijanja žalbe Naručitelj će sklopiti ugovor o nabavi sukladno donesenoj odluci o odabiru.

OSOBA OVLAŠTENA ZA ZASTUPANJE NARUČITELJA/NOJN:

Nikola Miličević

|  |
| --- |
| **Upute za Prilog I i Dodatak 1**  **Ako ponuditelji dostavljaju ponudu samostalno (ako nema zajednice ponuditelja) – ispunjavaju samo Ponudbeni list OPCIJA 1**  **Ako ponuditelji dostavljaju ponudu kao zajednica ponuditelja – ispunjavaju samo Ponudbeni list OPCIJA 2**  **U bilo kojem slučaju, ako se dio ugovora ustupa podugovarateljima, potrebno je ispuniti DODATAK 1 - PODACI O PODUGOVARATELJIMA** |

OPCIJA 1 – ako nema zajednice ponuditelja

**PRILOG I DOKUMENTACIJE ZA NADMETANJE**

**PONUDBENI LIST**

Broj nabave: 1-2021/IT oprema

**Predmet nabave: Nabava IT opreme**

**Grupa predmeta nabave: \_\_\_ (navesti broj grupe)**

* + - 1. **Naziv (tvrtka) i sjedište ponuditelja**

|  |  |
| --- | --- |
| **Zajednica ponuditelja:** | NE |
| **Ponuditelj:** |  |
| **Adresa:** |  |
| **OIB:** |  |
| **IBAN:** |  |
| **Ponuditelj u sustavu PDV-a (označite X u kvadratu):** | DA  NE |
| **Adresa za dostavu pošte:** |  |
| **Kontakt osoba ponuditelja, telefon, faks, e-pošta*:*** |  |

* + - 1. **Cijena ponude**

|  |  |
| --- | --- |
| **Cijena ponude u HRK bez PDV-a:** |  |
| **Iznos PDV-a:** |  |
| **Cijena ponude s PDV-om u HRK:** |  |

**3. Rok valjanosti ponude**

|  |  |
| --- | --- |
| **Rok valjanosti ponude:** | 30 dana od krajnjeg roka za dostavu ponude |

Svojim potpisom potvrđujemo da smo proučili i razumjeli Dokumentaciju za nadmetanje i sve uvjete nadmetanja te da dajemo ponudu čije su tehničke specifikacije (opis posla) opisane u Prilogu IV. Dokumentacije za nadmetanje, sve u skladu s odredbama Dokumentacije za nadmetanje.

U \_\_\_\_\_\_\_\_\_\_\_\_\_\_, \_\_/\_\_/2021.

ZA PONUDITELJA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime i potpis osobe ovlaštene za zastupanje gospodarskog subjekta)

OPCIJA 2 – u slučaju zajednice ponuditelja – proširiti tablicu dolje po potrebi

**PRILOG I DOKUMENTACIJE ZA NADMETANJE**

**PONUDBENI LIST**

Broj nabave: 1-2021/IT oprema

**Predmet nabave: Nabava IT opreme**

**Grupa predmeta nabave: \_\_\_ (navesti broj grupe)**

**1. Naziv (tvrtka) i sjedište ponuditelja**

|  |  |
| --- | --- |
| **Zajednica ponuditelja** | DA |
| **Član zajednice ponuditelja 1 (Ponuditelj):** |  |
| **Adresa:** |  |
| **OIB*:*** |  |
| **IBAN:** |  |
| **Ponuditelj u sustavu PDV-a (označite X u kvadratu):** | DA  NE |
| **Adresa za dostavu pošte:** |  |
| **Kontakt osoba ponuditelja, telefon, faks, e-pošta*:*** |  |
| **Dio ugovora koji će izvršavati član zajednice gospodarskih subjekata (navesti predmet, količinu, vrijednost i postotni dio):** |  |

|  |  |
| --- | --- |
| **Član zajednice ponuditelja 2 (Ponuditelj):** |  |
| **Adresa:** |  |
| **OIB*:*** |  |
| **IBAN:** |  |
| **Ponuditelj u sustavu PDV-a (označite X u kvadratu):** | DA  NE |
| **Adresa za dostavu pošte:** |  |
| **Kontakt osoba ponuditelja, telefon, faks, e-pošta*:*** |  |
| **Dio ugovora koji će izvršavati član zajednice gospodarskih subjekata (navesti predmet, količinu, vrijednost i postotni dio):** |  |

|  |  |
| --- | --- |
| **Član zajednice ponuditelja 3 (Ponuditelj):** |  |
| **Adresa:** |  |
| **OIB*:*** |  |
| **IBAN:** |  |
| **Ponuditelj u sustavu PDV-a (označite X u kvadratu):** | DA  NE |
| **Adresa za dostavu pošte:** |  |
| **Kontakt osoba ponuditelja, telefon, faks, e-pošta*:*** |  |
| **Dio ugovora koji će izvršavati član zajednice gospodarskih subjekata (navesti predmet, količinu, vrijednost i postotni dio):** |  |

**2. Cijena ponude**

|  |  |
| --- | --- |
| **Cijena ponude u HRK bez PDV-a:** |  |
| **Iznos PDV-a:** |  |
| **Cijena ponude u HRK s PDV-om:** |  |

**3. Rok valjanosti ponude**

|  |  |
| --- | --- |
| **Rok valjanosti ponude:** | 30 dana od krajnjeg roka za dostavu ponude |

Svojim potpisom potvrđujemo da smo proučili i razumjeli Dokumentaciju za nadmetanje i sve uvjete nadmetanja te da dajemo ponudu čije su tehničke specifikacije (opis posla) opisane u Prilogu IV Dokumentacije za nadmetanje, sve u skladu s odredbama Dokumentacije za nadmetanje.

U\_\_\_\_\_\_\_\_\_\_\_\_\_\_, \_\_/\_\_/2021. ZA ZAJEDNICU PONUDITELJA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime i potpis osobe ovlaštene za zastupanje zajednice ponuditelja)

**Ponudbeni list; DODATAK 1 - PODACI O PODUGOVARATELJIMA**

(priložiti/popuniti samo u slučaju da se dio ugovora ustupa podugovarateljima)

1. **Naziv (tvrtka) i sjedište podugovaratelja**

|  |  |
| --- | --- |
| 1. **Podugovaratelj:** |  |
| **Adresa:** |  |
| **OIB*:*** |  |
| **IBAN:** |  |
| **Ponuditelj u sustavu PDV-a (označite X u kvadratu):** | DA  NE |
| **Kontakt osoba podugovaratelja, telefon, faks, e-pošta:** |  |
| **Dio ugovora koji će izvršavati podugovaratelj (navesti predmet, količinu, vrijednost i postotni dio):** |  |
| **Zakonski zastupnik podugovaratelja** |  |

|  |  |
| --- | --- |
| **2) Podugovaratelj:** |  |
| **Adresa:** |  |
| **OIB*:*** |  |
| **IBAN:** |  |
| **Ponuditelj u sustavu PDV-a (označite X u kvadratu):** | DA  NE |
| **Kontakt osoba podugovaratelja, telefon, faks, e-pošta:** |  |
| **Dio ugovora koji će izvršavati podugovaratelj (navesti predmet, količinu, vrijednost i postotni dio):** |  |
| **Zakonski zastupnik podugovaratelja** |  |

U \_\_\_\_\_\_\_\_\_\_\_\_\_\_, \_\_/\_\_/2021.

ZA PONUDITELJA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime i potpis osobe ovlaštene za zastupanje gospodarskog subjekta)

**PRILOG II DOKUMENTACIJE ZA NADMETANJE**

**IZJAVA O NEPOSTOJANJU RAZLOGA ISKLJUČENJA**

Broj nabave: 1-2021/IT oprema

**Predmet nabave: Nabava IT opreme**

Radi dokazivanja nepostojanja situacija opisanih točkom 3. Dokumentacije za nadmetanje, a koje bi mogle dovesti do isključenja ponuditelja iz postupka nabave, dajem

**I Z J A V U**

Kojom ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime, adresa, broj osobne iskaznice, mjesto izdavanja osobne iskaznice i OIB)

kao osoba ovlaštena po zakonu za zastupanje

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv i sjedište gospodarskog subjekta i OIB)

pod materijalnom i kaznenom odgovornošću izjavljujem da ja osobno, gospodarski subjekt i sve osobe po zakonu ovlaštena za zastupanje ponuditelja*:*

1. da protiv mene osobno niti protiv gospodarskog subjekta kojeg zastupam nije izrečena pravomoćna osuđujuća presuda za bilo koje od dolje navedenih kaznenih djela odnosno za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji sam državljanin:

a) sudjelovanje u zločinačkoj organizaciji, na temelju

- članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

- članka 333. (udruživanje za počinjenje kaznenih djela), iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

b) korupciju, na temelju

- članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

- članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

c) prijevaru, na temelju

- članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

- članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

d) terorizam ili kaznena djela povezana s terorističkim aktivnostima, na temelju

- članka 97. (terorizam) članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

- članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

e) pranje novca ili financiranje terorizma, na temelju

- članka 98. (financiranje terorizma) i članka 265. (pranje novca) Kaznenog zakona

- članka 279. (pranje novca) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

f) dječji rad ili druge oblike trgovanja ljudima, na temelju

- članka 106. (trgovanje ljudima) Kaznenog zakona

- članka 175. (trgovanje ljudima i ropstvo) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.), ili

2. gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 1. podtočaka od a) do f) ovoga stavka i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

3. sam ispunio obveze plaćanja dospjelih poreznih obveza i obveza za mirovinsko i zdravstveno osiguranje:

- u Republici Hrvatskoj, ako gospodarski subjekt ima poslovni nastan u Republici Hrvatskoj, ili

- u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

U/ *\_\_\_\_\_*\_\_\_\_\_\_\_\_\_\_\_\_\_, \_\_/\_\_/2021.

ZA PONUDITELJA*:*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime i potpis osobe ovlaštene

za zastupanje gospodarskog subjekta)

|  |
| --- |
| **VAŽNO!**- U slučaju zajednice ponuditelja i podugovaratelja, izjavu mora dostaviti svaki član zajednice ponuditelja i svaki podugovaratelj*.* |

**PRILOG III DOKUMENTACIJE ZA NADMETANJE**

Broj nabave: 1-2021/IT oprema

**Predmet nabave: Nabava IT opreme**

Ponuditelji u zajednici ponuditelja daju sljedeću

#### IZJAVU

#### O SOLIDARNOJ ODGOVORNOSTI ZAJEDNICE PONUDITELJA

Izjavljujemo da kao članovi zajednice ponuditelja, u slučaju ugovornog odnosa između nas i naručitelja, solidarno odgovaramo naručitelju za uredno izvršenje ugovora bez obzira na udio svakog gospodarskog subjekta u izvršenju ugovora.

Potpisnici izjave:

ZA PONUDITELJA*:*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime i potpis osobe ovlaštene

za zastupanje gospodarskog subjekta)

ZA PONUDITELJA*:*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime i potpis osobe ovlaštene

za zastupanje gospodarskog subjekta)

ZA PONUDITELJA*:*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime i potpis osobe ovlaštene

za zastupanje gospodarskog subjekta)

ZA PONUDITELJA*:*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime i potpis osobe ovlaštene

za zastupanje gospodarskog subjekta)

U\_\_\_\_\_\_\_\_\_\_\_\_\_\_\_,dana\_\_\_\_\_\_\_\_\_2021. godine

**NAPOMENA:** *Ova izjava se daje samo u slučaju podnošenja zajedničke ponude*